ԱՄՓՈՓԱԹԵՐԹ
 «ՍԵՐԻԱԼՆԵՐԻ ՏԵՍՔՈՎ ՏԵՍԱԼՍՈՂԱԿԱՆ ՍՏԵՂԾԱԳՈՐԾՈՒԹՅՈՒՆՆԵՐԻ ՀԱՄԱՏԵՂ ԱՐՏԱԴՐՈՒԹՅԱՆ ՄԱՍԻՆ» ԵՎՐՈՊԱՅԻ ԽՈՐՀՐԴԻ ԿՈՆՎԵՆՑԻԱՅԻ ՎԵՐԱԲԵՐՅԱԼ

	1. ՀՀ արտաքին գործերի նախարարություն
	28.04.2026 թ.

	2. 
	N 1111/22036-26

	ՀՀ արտաքին գործերի նախարարությունը նպատակահարմար է գտնում «Սերիալների տեսքով տեսալսողական ստեղծագործությունների համատեղ արտադրության մասին» ԵԽ կոնվենցիայի ստորագրումը: Այն համապատասխանում է ՀՀ վարած արտաքին քաղաքականությանը և ստանձնած միջազգային պարտավորություններին:
	Ընդունվել է ի գիտություն:


	3. ՀՀ արդարադատության նախարարություն
	18.05.2026 թ.

	
	14.2/22929-2026

	Նախագիծը չի պարունակում Հայաստանի Հանրապետության օրենքին հակասող, նոր օրենքի ընդունում նախատեսող նորմեր, սակայն պարունակում է օրենքի փոփոխություն նախատեսող նորմեր:  
Նախագծի 3-րդ հոդվածով նախատեսվում են հետևյալ սահմանումները.
ա) «սերիալի ձևաչափով տեսալսողական ստեղծագործություն»` սցենարով գրված գեղարվեստական, փաստավավերագրական կամ անիմացիոն ստեղծագործություն, որը ներկայացված է ցանկացած տևողության դրվագների հաջորդականությամբ, նախատեսված է մեդիածառայություններ մատուցողի կողմից գծային կամ ոչ գծային միջոցներով հասանելի դարձնելու համար,
գ) «եթերաշրջան»` դրվագների կապակցված խումբ՝ հաջորդականության տեսքով, որը սովորաբար, բայց ոչ բացառապես, հասանելի է դառնում տասներկու ամսվա ընթացքում, 
զ) «պաշտոնապես համատեղ արտադրված սերիալ»` սերիալի ձևաչափով տեսալսողական ստեղծագործություն, որը կարգավորվում է սույն կոնվենցիայով և համապատասխանում է սույն կոնվենցիայի II գլխի 6-8-րդ հոդվածներին ու սույն կոնվենցիայի անբաժանելի մաս կազմող I հավելվածով սահմանված չափորոշիչներին:
Այս համատեքստում հատկանշական է նաև, որ Նախագիծը հանդիսանում է առաջին միջազգային փաստաթուղթը, որով կարգավորվում են Կողմերի տարածքներում ստեղծվող սերիալների ձևաչափով տեսալսողական ստեղծագործությունների համատեղ արտադրության ոլորտում Կողմերի միջև հարաբերությունները:
Նախագծի հավելված 1-ով սահմանվում են սերիալը պաշտոնական համատեղ արտադրություն որակելու չափորոշիչներ, 2-րդ հավելվածով՝ հայտերի ներկայացման ընթացակարգ, իսկ 3-րդ հավելվածով՝ անկախության չափորոշիչներ, սակայն համանման կարգավորումներ սահմանված չեն ՀՀ համապատասխան ոլորտը կարգավորող օրենսդրությամբ: 
Վերոնշյալի համատեքստում Նախագծի ուժի մեջ մտնելու արդյունքում անհրաժեշտություն կառաջանա փոփոխություններ կատարել տվյալ ոլորտը կարգավորող օրենքներում, մասնավորապես՝ «Կինեմատոգրաֆիայի մասին» օրենքում, որը սահմանում է կինեմատոգրաֆիայի ոլորտի պետական քաղաքականության սկզբունքները, պետական աջակցության նպատակներն ու ձևերը, պետական և այլ մարմինների լիազորությունները, կարգավորում է կինեմատոգրաֆիական գործունեության իրավական, կազմակերպական և ֆինանսական հարաբերությունները (միայն ֆիլմերի ստեղծման, տարածման, ցուցադրման հետ կապված գործունեության առնչությամբ):
Ելնելով վերոնշյալից՝ Նախագիծը ենթակա է վավերացման ՀՀ Սահմանադրության 116-րդ հոդվածի 1-ին մասի 5-րդ և «Միջազգային պայմանագրերի մասին» օրենքի 10-րդ
հոդվածի 2-րդ մասի 5-րդ կետերով, իսկ Հայաստանի Հանրապետության համար                        ֆինանսական կամ գույքային պարտավորություններ նախատեսելու դեպքում Նախագիծը ենթակա կլինի վավերացման նաև ՀՀ Սահմանադրության 116-րդ հոդվածի
1-ին մասի 4-րդ և «Միջազգային պայմանագրերի մասին» օրենքի 10-րդ
հոդվածի 2-րդ մասի 4-րդ կետերով:
	Ընդունվել է ի գիտություն:


	4. ՀՀ էկոնոմիկայի նախարարություն
	16.04.2026 թ.

	
	N 01/9343-2026

	Հայտնում ենք, որ «Միջազգային պայմանագրերի մասին» օրենքի 5-րդ հոդվածի շրջանակում Հայաստանի Հանրապետության էկոնոմիկայի նախարարությունը «Սերիալների տեսքով տեսալսողական ստեղծագործությունների համատեղ արտադրության մասին» Եվրոպայի խորհրդի կոնվենցիայի նախագծի վերաբերյալ առարկություններ չունի։
	Ընդունվել է ի գիտություն:


	5. ՀՀ ֆինանսների նախարարություն
	29.04.2026 թ.

	
	N 04/5-2/11184-2026

	«Սերիալների ձևաչափով տեսալսողական ստեղծագործությունների համատեղ արտադրության մասին» Եվրոպայի Խորհրդի կոնվենցիայում առկա են Հայաստանի Հանրապետության համար ֆինանսական պարտավորություններ նախատեսող դրույթներ, որոնք կարող են հանգեցնել ՀՀ պետական բյուջեի ծախսերի ավելացմանը (մասնավորապես կոնվենցիայի 6-7-րդ, 20-րդ հոդվածները):
	Ընդունվել է ի գիտություն:


	6. ՀՀ պետական գույքի կառավարման կոմիտե
	17.04.2026 թ.

	
	N 01/12.8/2799-2026

	Հայտնում ենք, որ «Սերիալների տեսքով տեսալսողական ստեղծագործությունների համատեղ արտադրության մասին» Եվրոպայի Խորհրդի  կոնվենցիա նախագծով «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ 
	Ընդունվել է ի գիտություն:


	7. ՀՀ բարձր տեխնոլոգիական արդյունաբերության նախարարություն
	15.06.2026 թ.

	8. 
	N 01/15/4144-2026

	[bookmark: _GoBack]ՀՀ բարձր տեխնոլոգիական արդյունաբերության նախարարությունն իր իրավասությունների շրջանակում դիտողություններ և առաջարկություններ չունի: 
	Ընդունվել է ի գիտություն:




